مستر Swales كان عايز يعرف والدين طلابه بيشتغلوا ايه. كان لسه بينادي على Jodie لما شوية بنات فضلوا يضحكوا. Shirley صوتت وقالت "بابا Jodie بيشتغل زبال!"
كل اللي في الفصل ضحكوا بصوت عالي، ما عدا Jodie. حست ان وشها بقى أحمر.
"اسكتوا!" مستر Swales قال، "شغل الزبال صعب وشغل مهم. لازم كلنا نكون ممتنين لوالد Jodie."
والد Jodie جه ياخدها من المدرسة زي كل يوم، بس هي ما جريتش عليه زي ما كانت بتعمل دايماً. لما رجعوا البيت، Jodie راحت أوضتها وعيطت كتير.
والدها دخل عليها في الأوضة، "في ايه يا Jodie؟ ليه زعلانة كده؟"
Jodie حكت لوالدها اللي حصل وبصت له. ما بانش عليه انه زعلان او متضايق. "طيب،" قال، "هما معاهم حق. شغل الزبال وسخ. بكرة السبت. تعالي معايا الشغل يا Jodie."
المكان ريحته مش حلوة خالص. Jodie قرفصت مناخيرها. "متقلقيش يا بنتي. بعد خمس دقايق مش هتشمي حاجة." قال والدها.
كل اللي هناك كانوا بيشتغلوا جامد، وباين عليهم مبسوطين. والد Jodie اداها جوانتي وقالها تشيل الأكياس البلاستيك الصغيرة وترميها في العربية.
كان ممتع، بس شغل صعب برضه. دراع Jodie تعب بسرعة. في الآخر، مافضلش زبالة وJodie حست بسعادة جداً.
"الزبالة مقرفة، بس لما بنشيلها، كل حاجة بتبقى نضيفة وحلوة. مش هتعرفي تسعدي نفسك غير لما تسعدي غيرك. عشان كده بحب شغل الزبال أوي."
Jodie باست والدها الزبال الوسخ اللي ريحته وحشة بوسة كبيرة، وقالت "لما أكبر هبقى زبالة!"
دلوقتي لما حد بيسأل Jodie والدها بيشتغل ايه، بتقول "هو زبال! كل الناس بتعمل زبالة، بس بابا بيشيلها!"
ايه اللي حصل في فصل مستر Swales؟
كان عايز يوري انهي شغلانة هي الأهم. سأل سؤال مش في محله. Jodie قالت الحقيقة بصراحة. Jodie اتضحك عليها بسبب شغل والدها.